Сапраўднай прычынай афіцыйнага непрызнання аўтакефальных прыходаў ён лічыць палітычны складнік. “Улады баяцца нас рэгістраваць, бо сёння адбываецца зрошчванне структур дзяржаўных і царкоўных. Справа ў тым, што абедзве структуры з’яўляюцца небеларускімі па сваёй сутнасці і дзейнічаюць разам супраць усяго беларускага. Найбольш яскрава гэта праяўляецца ў сродках масавай інфармацыі, дзе ідзе татальная антыбеларуская зачыстка. Трэба ўлічваць, што сучасныя інфармацыйныя тэхналогіі дазваляюць вынішчаць нацыю духоўна, не забіваючы асобаў фізічна. Прычым гэта цынічна робіцца за кошт падаткаплацельшчыкаў, якія аніяк не могуць паўплываць на змест і ідэалогію СМІ. Акрамя таго, дзяржава фінансава падтрымлівае царкву і закрывае вочы на тое, што царква гандлюе спіртнымі напоямі і тытунём. А царква, у сваю чаргу, закрывае вочы на амаральнасць чыноўніцтва, — падкрэсліў мастак.